NETFLIX-DOKUMENTTISARJA
Nevadan Las Vegasista lähetetään Buffalo Jim's Buffalo Wrestling Show!
Buffalo Jim oli piristysruiske ja valopilkku elämässä.
Hänet tunnistettiin kaikkialla.
Las Vegas Review-Journal äänesti hänet Vegasin värikkäimmäksi henkilöksi 2005.
Hän voitti silloisen pormestarinkin.
Rauhaa ja rakkautta. Suoraan sydämestä. - Käy. Kiitos.
Suoraan sydämestä, ystäväni.
Mafian vihollinen Buffalo Jim Barrier löytyi kuolleena paikallisesta motellista.
Selkeitä rikoksen merkkejä ei ollut.
Nyt Barrierin läheiset kertovat vahvoista epäilyistä.
Uskomme, että hänet murhattiin.
Jim Barrier ei perääntynyt, vaikka uskoi henkeään uhattavan jatkuvasti.
Tilanne oli lavastettu.
Se ei tuntunut oikealta.
En ole ainoa, joka haluaa, että totuus selviää.
Isämme ansaitsee oikeutta.
Eletään huhtikuun 6. päivää 2008. Kello on 11.30.
Boulder Highwayn Motel 6:ssä -
kerrossiivooja koputtaa huoneen 105 ovelle -
kysyäkseen, voiko huoneen siivota.
KOMISARIO (EVP)
Hän avaa oven ja huomaa, että sängyllä nukkuu mies.
Hän palaa kello 12.30, mutta mies nukkuu yhä.
Kello 13.10 siivooja huomaa, että mies on yhä samassa asennossa.
Toinen kerrossiivooja yrittää herättää miehen,
mutta siivoojat uskovat hänen kuolleen.
Väkivaltayksikön rikostutkijat saapuvat paikalle alkuiltapäivällä.
Ruumis makasi sängyllä kasvot ylöspäin.
Paita oli auki ja pää oli tyynyllä.
Housut olivat nilkoissa.
Parrassa ja paidalla oli valkoista jauhetta.
Ruumis löytyi hiukan epäilyttävästä tilanteesta,
koska kuolinsyystä ei ollut selkeitä merkkejä.
TODISTEKUVA
Jossain vaiheessa vainaja tunnistettiin James Barrieriksi,
joka kulki nimellä Buffalo Jim.
Olen Buffalo Jim, ja Vegasissa on jälleen koittanut perjantai-ilta.
Barrier oli varsinainen lasvegasilainen. Ammattipainija, mekaanikko, poliitikko...
Olkaapa hyvä. Buffalo Jim Barrier.
Barrier rakensi jättimäisen paperimassapuhvelin, joka syöksi tulta.
Arvelin, että asukkaat pitävät siitä.
Vegas oli tärkeä isälleni Buffalo Jim Barrierille.
Kirkkaat valot, jännitys, esitykset, ravintolat...
Hän oli elämää suurempi.
Hän valaisi huoneen astuessaan sisään.
TYTÄR
Hän oli persoona.
Hänen isänsä oli cherokee.
Hän opetti meille taustaamme ja kehotti meitä aina...
IKÄ: 5
...muistamaan esi-isämme sekä perimämme.
Se on tärkeää.
Hänen lapsuutensa ei ollut helppo.
Hän alkoi 15-vuotiaana työskennellä huoltoasemalla isoveljensä kanssa.
Hän vaihtoi öljyjä.
Hän nukkui huoltoaseman lattialla ja opetteli ammattia isoveljeltään.
Hän varusteli pakunsa ja alkoi tehdä mekaanikonhommia.
Loppujen lopuksi hän eteni sille tasolle,
että perusti oman autokorjaamon 1970-luvun lopussa.
Auto & Marine, miten voin auttaa?
Hän korjasi huikeita autoja.
Wayne Newton ja Robert Goulet olivat hänen asiakkaitaan.
Julkkikset toivat hänelle autojaan jopa muista osavaltioista.
Hän oli lämmin ja ahkera ihminen. Hän varmisti aina, että perhe sai elannon.
Meitä sisaruksia oli neljä.
Isosiskoni nimi on Jessica,
ja toisen siskoni nimi on Elise.
Jerica on nuorin siskomme.
Äitini rakasti aina isääni. Hän rakastaa tätä yhä.
Vuonna 2000 hän kuitenkin jätti isäni -
ja vei meidät Washingtonin Seattleen siskonsa luo.
Loppujen lopuksi Jerica muutti isäni luo. Isä kohteli häntä kuin kuningatarta.
He kävivät joka paikassa yhdessä ja olivat aivan erottamattomat.
Jokainen päivä oli täynnä jotain uutta ja jännää.
Isä oli tosi hauska ja teki kaikesta jännittävää.
Hän nautti aina painimisesta.
Fireman's carry!
Voi ei!
Uusi raskaansarjan maailmanmestari on Johny Psycho Paine.
Buffalo halusi pyörittää omaa painikoulua ja -firmaa.
Olen tänään Buffalo Jimin showpainikoulussa.
Sen nimi oli Buffalo Wrestling Federation.
Siinä menevät Tall ja Twin. - Eteenpäin!
Hänen tyylinsä oli huikea.
Sormus joka sormessa.
Perjantai on täällä.
Hänellä oli luodinkestävä liivi, joka oli tehty aidoista luodeista.
Buffalo Jim!
Hän oli todella suosittu.
Huipulle mennään, Buffalo!
Buffalo oli huippua seuraa, ja meillä synkkasi.
Meistä tuli heti hyviä ystäviä.
Vastustaja on ylhäällä. Body Slam!
Hänen tv-ohjelmansa pyöri kaapelikanavalla myöhäisillassa.
Seuraajia riitti. Homma oli kunnon camp-meininkiä.
Buffalo Jim's Wrestling Show on taas täällä. Mukanani on Little Buffalo.
Päätin osallistua painiohjelman yhteen jaksoon.
Anna mennä, Buff.
Sain nimen Little Buff, koska olin hänen apurinsa.
Tykkään tästä!
Se oli hauskaa.
Hän osasi todella esiintyä.
Mitä vain voi tapahtua.
Olimme kahdestaan noin kuuden vuoden ajan.
Perheeni koti on takanani.
Tässä talossa me asuimme. Se oli isäni unelmakoti.
Hän viihtyi täällä.
Hän katseli vuorta ja näki siinä intiaanipäällikön.
Hän sanoi, että vuori olisi vielä hänen.
Paikka ei vain tunnu samalta ilman häntä.
5. HUHTIKUUTA 2008 KELLO 19.20
Sinä iltana isäni mainitsi, että tapaa ystävänsä illallisella.
Hän sanoi tulevansa kotiin ennen keskiyötä.
Tekstasin hänelle noin kello 21.30,
mutta hän ei vastannut.
Soitin hänelle myöhemmin illalla, mutta hän ei vastannut vieläkään.
Aamulla yritin soittaa hänelle uudestaan eikä hän vastannut.
Silloin aloin huolestua.
"Isä ei vastaa puhelimeen. Mitä on tekeillä?"
Noin kello 14 olin siskoni Elisen kanssa,
kun meille soitti poliisikonstaapeli.
Hän sanoi, että asia koskee isääni -
ja että hänen pitäisi puhua aikuiselle.
Olin vasta 15-vuotias. Elise oli tuolloin 20-vuotias.
Säikähdin ja hain Elisen.
Panin puhelimen äänet täysille, jotta kuulisin keskustelun.
Elise otti puhelimen, ja kuulin konstaapelin sanovan:
"Isäsi on kuollut.
Sinun täytyy tulla Boulder Highwayn Motel 6:iin -
tunnistamaan ruumis."
Automatkalla Motel 6:iin -
Itkimme täysin hillittömästi. Elise ajoi motarilla jotain 150:ä.
Yritimme päästä perille mahdollisimman pian.
Kun pääsimme motellin eteen,
konstaapeli Las Vegasin poliisista lähestyi meitä -
ja kutsui meidät huoneeseen -
tunnistamaan isäni ruumiin.
Tästä huoneesta isäni löydettiin kuolleena.
Hän oli paareilla, kun tulimme huoneeseen.
Ruumis oli pussissa, jonka vetoketju oli auki.
Sitä hetkeä -
on todella tuskallista muistella ja miettiä.
Hänet löydettiin tältä sängyltä.
Olimme epäuskon vallassa siitä,
että isämme makasi motellihuoneessa kuolleena.
Tämän huoneen näkeminen on vaikeaa.
Tämä oli viimeinen paikka, missä näin hänet ennen hautajaisia.
Halasin häntä.
Kosketin häntä viimeisen kerran tässä huoneessa.
Hän oli todella kylmä.
Poliisi joutui käskemään minua päästämään irti,
koska ruumis piti viedä pois.
En halunnut irrottaa hänestä.
Poliisi ei kertonut siitä, miten isäni oli löydetty tai mitä hänelle oli tapahtunut.
Siskoni Elise ja minä saimme kirjekuoressa hänen avaimensa, lompakkonsa -
ja kännykkänsä sekä kuitin motellihuoneesta.
Otin saman tien hänen puhelimensa.
Ajattelin, että puhelutiedot pitäisi käydä läpi,
jotta viimeinen hänen kanssaan puhunut selviäisi.
Hänelle oli jätetty viesti.
Kuuntelin sen selvittääkseni, kuka sen oli jättänyt.
Hän saattoi kuitenkin olla viimeinen, jonka kanssa isäni puhui.
Viestissä sanottiin: "Hei, Buffalo. Lisa tässä.
Onko kaikki hyvin?" Naisen ääni oli huolestunut.
Soitin numeroon, ja nainen vastasi. Kysyin, onko hän Lisa.
Nainen ei vastannut.
Kysyin, tunteeko hän Buffalo Jimin.
Hän sanoi: "En tunne Buffalo Jimiä." Sitten hän sulki puhelimen.
Ääniviestin jättänyt nainen oli sama kuin puheluuni vastannut.
Miksi hän oli jättänyt viestin, jossa ilmaisi olevansa huolissaan?
Sanoin Eliselle, että hän tietää jotain.
"Hän valehtelee. Miten niin hän ei muka tuntenut isäämme?
Puhelutiedot ovat näkyvissä, ja hän jätti viestin."
Olin Kaliforniassa lomalla, kun siskoni Elise soitti minulle.
"Isä on löydetty kuolleena. Luovutin juuri ruumiin poliisille."
Olin järkyttynyt ja täysin sanaton.
Buffalosta ei ollut kuulunut pariin päivään. Se oli outoa.
Sitten puhelin soi.
Puhelu tuli Buffalo Jimin numerosta. Kun vastasin,
toisessa päässä oli hänen tyttärensä. Hän sanoi:
"Johny, isä on poissa."
Hän oli ollut läsnä koko ajan.
Kaikki vain päättyi yhtäkkiä. Tilanne oli hyvin erilainen.
CLARKIN PIIRIKUNTA KUOLEMANSYYNTUTKIJAN TOIMISTO
Minulle määrättiin Barrierin ruumiinavaus huhtikuun 7. päivän aamuna 2008.
ENTINEN KUOLEMANSYYNTUTKIJA
Henkilö ei ole kuollut normaalissa ympäristössään, jos ruumis on hotellissa.
Kaltaiselleni konservatiiviselle ihmiselle -
kyse on henkirikoksesta kunnes toisin todistetaan.
Barrierin ruumiissa ei näkynyt merkittäviä ulkoisia vammoja.
Häntä ei ollut ammuttu, puukotettu, hakattu tai kuristettu.
Nenässä ja parrassa oli valkeaa jauhetta.
Testasin jauheen normaalien huumeiden lisäksi useiden aineiden varalta.
Löysin vain kokaiinia.
Kokaiinin minimimäärä hengenvaaralle -
on 100 - 200 nanogrammaa millilitrassa verta.
Barrierin veressä sitä oli noin 250 nanogrammaa.
Barrierillä oli vakava sydänsairaus,
ja kuolinsyy oli kokaiinin ja sydänsairauden yhdistelmä.
Määritin kuolinajaksi kello 19 - 21 huhtikuun 5. päivänä vuonna 2008.
Kun saimme toksikologisen raportin,
järkytyin tuloksista. Emme olleet uskoa silmiämme.
En koskaan nähnyt hänen käyttävän mitään huumeita,
juovan alkoholia tai juhlivan.
Buffalo tykkäsi käydä ulkona ja pitää hauskaa,
mutta hän ei koskaan käyttänyt huumeita nähteni.
Muistan Buffalon sanoneen: "Syön puhtaasti ja olen elämäni kunnossa."
Isäni kertoi käyttäneensä silloin tällöin kokaiinia 1980-luvulla.
Hän ei ollut siitä ylpeä,
mutten 24 ikävuoteni aikana koskaan nähnyt hänen käyttävän minkäänlaisia huumeita.
Olisin todella järkyttynyt, jos hän olisi ottanut itse kokaiinia.
BUFFALO JIMIN ASIANAJAJA
Se olisi ollut täysin vastoin tuntemani Buffalon luonnetta.
Buffalolla oli nuorena kokaiiniongelma, ja hän oli ylpeä sen peittoamisesta.
Kun menimme tunnistamaan ruumista,
hotellihuoneessa ei näkynyt jälkeäkään kokaiinista.
Mistä kokaiini tuli? Miksei sitä ollut tapahtumapaikalla?
Emme edes tiedä, oliko valkea jauhe parrassa ja viiksissä kokaiinia vai ei.
Ei tiedetä, oliko se puhdasta tai jatkettua kokaiinia vai mitä se oli.
Se oli vain valkeaa jauhetta.
Testasiko kukaan kokaiinia hänen nenänsä alla, paidallaan tai parrassaan -
määrittääkseen sen vahvuuden? Ei.
Istuimme ruokapöydän ääressä,
ja siskoni sanoivat minulle: "Tämä oli lavastettu juttu.
Mitä teemme? Voiko mitään tehdä?"
Jokin oli pielessä.
Tähän liittyi rikos.
Isäni sai kuoliniltanaan ääniviestin Lisa-nimiseltä naiselta.
Pyysin poliisia tutkimaan naista.
Jossain vaiheessa rikostutkijat löysivät naisen,
joka oli paikalla Barrierin menehtyessä.
Nainen kertoi...
VAPAAEHTOINEN LAUSUNTO
...että hänellä oli ollut pitkä suhde Barrieriin.
ME YSTÄVYSTYIMME - HÄN AUTTOI MINUA
HÄN OLI HYVÄ YSTÄVÄ
Hän sanoi soittaneensa Barrierille, jotta tämä voisi puhua miehelle,
joka halusi keskustella myytävästä moottoripyörästä.
YSTÄVÄNI MYI PYÖRÄÄ
Lausuntonsa mukaan nainen soitti isälle...
HÄN MYI HARRIKKAA
...koska naisen ystävä oli käymässä Arizonasta -
ja halusi myydä moottoripyöränsä, koska tarvitsi rahaa.
Tästä henkilöstä ei kuitenkaan puhuttu sen jälkeen.
Isäni lähti kotoa ja päätti mennä tapaamaan naista.
Lisan mukaan hän ja Buffalo Jim sopivat tapaamisen -
Charleston Boulevardin huoltikselle.
Sieltä he ajoivat Boulder Highwayn Motel 6:iin.
Nainen kertoi, että Barrier pysäköi Rolls-Roycensa Motel 6:in taakse.
Kello 20.22 Buffalo Jim sai Motel 6:in aulassa avaimen huoneeseen 105.
Puolta minuuttia myöhemmin hän kulki toimiston editse hyvin hitaasti.
Videolla hänen takanaan näkyy lyhyen naisen siluetti.
Nainen seuraa kolmen neljän askelen päässä. Hän on Lisa.
Lisan mukaan huoneessa 105 -
toteutettiin seksuaalista fantasiaa.
Naisen mukaan Barrier käytti paljon kokaiinia ja käyttäytyi vainoharhaisesti.
Hän yritti saada Barrierin juomaan vettä.
Sitten Barrier hänen mukaansa meni sängylle makuulle ja alkoi kouristella.
Hän puristi rintaansa kaksin käsin kuin lievässä epileptisessä kohtauksessa.
Nainen jätti Buffalo Jimin motelliin.
Lisa sanoi menneensä taksilla Chevronille, jolle jätti autonsa.
Kello 21.30 hän jätti Buffalo Jimille ääniviestin,
jossa kysyi, onko tämä kunnossa. Buffalo Jim ei vastannut.
Nainen mainitsi, että oli tuntenut isäni vuosia.
Jos on tuntenut jonkun monta vuotta,
miksei soita poliisille, jos tämä alkaa kouristella?
Mietin myös yhä sitä miestä, joka halusi myydä moottoripyöränsä.
Missä se mies oli?
Häntä ei koskaan kuulusteltu.
Missä moottoripyörä on?
Lisäksi isäni kirjautui motelliin kello 20.22.
Hänen huoneeseensa kuitenkin mentiin 7 minuuttia aiemmin asiakkaan kortilla.
Lokissa näkyi, että huoneeseen oli menty avainkortilla vähän ennen Buffaloa.
Kello oli paljon. Menikö siivooja huoneeseen?
Erittäin epätodennäköistä.
Yleensä motellit siivotaan iltapäivällä.
Raportissa myös näkyy, minkä tyyppistä avainta on käytetty.
Se, onko kyseessä huoltoavain vai mikä.
Raportin mukaan avain oli asiakkaan.
Se kielii, että joku odotti huoneessa isääni.
Olemme sokissa siitä,
ettei henkirikoksen mahdollisuutta tutkittu. Se on hälyttävää.
20.15 - HUONEESEEN 105 MENNÄÄN 20.22 - BUFFALO JIM KIRJAUTUU SISÄÄN
SEITSEMÄN MINUUTTIA
Kun isäni löydettiin kuolleena Motel 6:in sängystä,
hänellä oli lompakossaan taitettu taalan seteli.
Hän ei ikinä taitellut seteleitä lompakkoon.
Isä kantoi isoja käteissummia mukanaan.
Miksi hänelle jätettiin taalan seteli?
Olin kuullut, että seteli oli merkki mafiamurhasta.
Dollarin seteli tarkoittaa:
"Kiinni jäit. Tämä oli palkkamurha. Siitäs sait."
Steve Miller, Barrierin ystävä ja entinen kunnanvaltuutettu, epäilee rikosta.
Hän kertoo, että Barrier oli saanut tappouhkauksia.
Ennen kuolemaansa -
isäni sai lukuisia tappouhkauksia. Ne tulivat eri muodoissa.
Huomasin uhkauspuhelut ja -kirjeet -
kaksi vuotta ennen isän kuolemaa.
Hänelle soiteltiin -
tuntemattomasta numerosta.
Miesääni huusi puhelimeen: "Tapan sinut!"
Olin huolissani ja kyselin, eikö hän pelkää.
Hän sanoi: "Minä vain nauroin niille. Minun pitää vain olla varovainen -
ja turvata selustani."
Hän sanoi: "En peräänny enkä anna kenenkään viedä minulta mitään."
Isäni saamien tappouhkausten syyksi uskottiin pitkäaikaista kiistaa -
naapurifirman kanssa. Kyseessä oli Crazy Horse Too.
Crazy Horse Too oli herrainkerho.
Se oli Buffalon korjaamon vieressä.
PAINIKOULU - CRAZY HORSE TOO - KORJAAMO
Kerho oli suositumpi kuin kaupunki olisi voinut kuvitella.
Sen omisti mies nimeltä Rick Rizzolo.
Rick Rizzololla oli tietty maine Vegasissa.
Hän ei ollut mukava niille, jotka vastustivat häntä.
Crazy Horsen mafiayhteyksistä liikkui huhuja.
Onko osa niistä todistettu? On.
Kiista alkoi ehkä vuonna 1998,
kun Buffalo ei suostunut luopumaan tiloistaan -
Crazy Horse Toon laajennuksen takia.
Ajan myötä se paheni.
Minun halutaan muuttavan. Minulla on neljä lasta ruokittavana. Ei käy.
Asianmukaisesti hoidettuna muutto olisi maksanut Rizzololle 1,5 miljoonaa,
mutta Buffalolle ei tarjottu mitään. Hän kysyi: "Miksi muuttaisin?
Jos et maksa, jään tähän."
Siitä ongelmat alkoivat. Siitä hetkestä.
Kuten mihin tahansa korjaamoon, hänelle jätettiin autoja yön yli.
Korjaamolla tapahtui paljon ilkivaltaa.
Isä lähti yöksi kotiin. Aamulla hän huomasi,
että autoja oli vaurioitettu.
Renkaita oli puhkottu.
Isä menetti asiakkaita.
Se oli jatkuva taistelu.
Isä maksoi kaikki korjaukset omasta taskustaan.
Automekaanikko Jim Barrierin mukaan toplesskerhosta on ollut pelkkää haittaa.
Tänne pantiin valepalokaistat,
ja kaupungin pysäköinninvalvonta kutsuttiin sakottamaan asiakkaitani.
Vuosien varrella kerhon maine muuttui väkivaltaiseksi.
Asiakkaita hakkaavista portsareista puhuttiin paljon.
Yksi väitetyistä uhreista on kansasilainen turisti Kirk Henry,
joka sanoo niskansa murtuneen -
Crazy Horsessa vietetyn sylitanssien ja juomisen täyttämän illan jälkeen.
Syytöksiä sateli. Monet niistä myös dokumentoitiin.
Lopulta tultiin siihen tulokseen, että Buffalo kärsi suuria menetyksiä.
Puhutaan sadoista tuhansista dollareista.
Menetettyjen tulojen, liiketoiminnan häirinnän -
ja Buffalolle aiheutetun henkisen stressin takia -
nostin Buffalon puolesta kanteen, jossa vaadittiin miljoonan dollarin korvauksia.
STRIPPIBAARI TUTKINNASSA
Samaan aikaan kanteen kanssa tuli ilmi,
että vuoden 1995 tienoilla -
FBI oli tutkinut Crazy Horsea -
jo ennen riitaa Buffalon kanssa.
Minut määrättiin työskentelemään FBI:n järjestäytyneen rikollisuuden ohjelmassa.
1980 - 2000-luvuilla -
mafia oli mukana strippipaikkojen toiminnassa.
FBI-AGENTTI (EVP)
Strippibaarilla ansaitsee neliötä kohti enemmän kuin kasinolla.
Valtaosin raha tuli käteisenä. Kukaan ei maksanut veroja.
Yksi Las Vegasin paikoista, joissa tapasi edustajia -
kaikista USA:n mafiaperheistä, oli Crazy Horse Too.
Buffalo Jimin korjaamo oli sen naapurissa.
Strippibaarista oli siis tutkinta käynnissä -
veronkierron, kiristyksen -
ja muiden erilaisten laittomuuksien takia.
FBI:n suurennuslasin alla on lukuisia Crazy Horsen työntekijöitä.
Baarin omistaja Rick Rizzolo -
myöntää palkanneensa ihmisiä, joilla on rikollinen tausta,
mutta kieltää, että baarissa olisi harrastettu rikollista toimintaa.
Samaan aikaan Buffalo toimitti FBI:lle tietoja -
Crazy Horsessa tapahtuneista asioista.
Buffalo Jim lähetti meille laatikkokaupalla todisteita.
Niitä tuli yleensä viikoittain noin kahden vuoden ajan.
Hän kirjasi kuulemansa asiat ylös ja lähetti muistiinpanot meille.
Niistä oli paljon apua.
Helmikuun 20. päivänä 2003 -
suoritimme etsinnän Crazy Horse Toon tiloissa.
Paikalla oli kaksi SWAT-ryhmää -
ja 80 - 100 agenttia.
Tätä on odotettu kauan.
Ongelmia on ollut paljon Crazy Horse Toon avaamisesta asti.
Tyyppi jää viimein kiinni kaikkien näiden vuosien jälkeen.
Vuoden 2006 paikkeilla -
Rick Rizzolo sopi syyttäjän kanssa ja tunnusti veronkierron.
Alkuvuodesta 2007 hänet tuomittiin vuoden ja päivän vankeusrangaistukseen.
Isä oli helpottunut vankeustuomiosta.
Hän tiesi, mitä hankaluuksia Rizzolo oli aiheuttanut hänelle ja perheellemme.
Hän vakuutti aina, että kaikki järjestyisi -
ja että minä olisin aina turvassa.
Rizzolo vapautui jo 10 kuukauden jälkeen hyvän käytöksen ansiosta.
Hänet vapautettiin siis maaliskuussa 2008.
Hän oli valvotussa koevapaudessa.
Päiviä ennen Buffalo Jimin salaperäistä kuolemaa hänen pitkäaikainen vihollisensa,
kiero baarinomistaja Rick Rizzolo, vapautettiin vankilasta.
Rick Rizzolon koevapaus kesti viikon ja päättyi 4. huhtikuuta 2008.
Buffalo kuoli 5. huhtikuuta.
VALVONTAKAMERAN KUVAA
Rizzolo pääsi vankilasta, ja Buffalo kuoli seuraavana päivänä.
"Mitä hemmettiä? Jotain on tekeillä."
Taas yksi todella outo sattuma.
Kuulin, että motellihuoneessa ollut Lisa -
oli strippari ja oli työskennellyt Crazy Horse Toossa jo vuosia.
Hänen oli siis pakko tuntea Rick Rizzolo.
Ja Buffalo kuoli, kun Lisa oli motellissa.
Tämä sai minut uskomaan, että Lisa kuului suunnitelmaan.
Yksi toinenkin asia sai minut epäilemään -
ja uskomaan, että jokin on pielessä.
Kun poliisi oli soittanut isästämme,
ajoin siskoni kanssa tämän koko rakennuksen ympäri etsien hänen autoaan.
Emme nähneet sitä missään.
Rolls-Royce oli hänen arvokkain ja rakkain esineensä.
Kysyimme konstaapelilta, missä auto on.
Hän vastasi, ettei poliisi tiedä.
Kuten näette, parkkipaikka on pieni.
Täällä ei voi olla näkemättä Rolls-Roycea.
Piilopaikkoja ei ole missään.
Missä se oli?
Huhtikuun 6. päivänä 2008, samana päivänä kun ruumis löytyi,
poliisi vapautti huoneen 105 takaisin Motel 6:in johdolle.
Kello 17.30 Barrierin Rolls-Royce oli Motel 6:in parkkipaikalla,
mistä konstaapelit eivät aiemmin löytäneet sitä.
Las Vegasin poliisilaitoksen konstaapeli soitti Eliselle, että auto on motellilla.
"Miten niin? Ei se siellä ollut." "Siellä se on."
Tilanne oli tosi sekava.
Ilmoitus kadonneesta autosta oli pantu vireille,
ja muutaman tunnin päästä auto löytyi.
En tiedä, mitä autolle tapahtui.
Ehkä sitä ei vain huomattu aiemmin.
Ehkä joku oli päässyt käsiksi autoon.
Poliisi tutki Barrierin auton. Mitään epäilyttävää ei löytynyt.
Ei sormenjälkiä, hiuksia tai mitään.
Juttu oli vain tosi outo.
Aika moni asia vain...
Uskon, että tätä olisi pitänyt tutkia tarkemmin.
Yksi merkittävä epäjohdonmukaisuus on se,
että poliisin raportissa mainitaan kaksi puhelinta,
jotka eivät kuuluneet isälleni.
MOTOROLAN MATKAPUHELIN
Tämä oli isäni puhelin.
Tätä puhelinta ei mainita raportissa.
Kuvissa näkyy hopeanvärinen puhelin.
Se on mainittu raportissa, mutta me emme saaneet sitä -
emmekä tienneet isän omistaneen sellaista.
Kenen puhelin se siis oli, ja miksi se oli hänen huoneessaan?
Tässä on pahamaineisen Crazy Horse Toon etuovi.
Barrierin sukulaiset uskovat, että baarin entisellä omistajalla -
on ollut jokin rooli Barrierin kohtalossa.
Puhuin isäni kanssa sinä torstaina, jona hän kuoli.
Hän sanoi Rizzolon vapautuneen juuri.
Isäni kertoi, että jos Crazy Horse Toon väki ottaisi hänet hengiltä,
hän näyttäisi kuolleen yliannostukseen naisten kanssa.
Se oli viimeinen keskusteluni isäni kanssa.
Isäni sai myös kirjeen kuolinpäivänään.
Siinä lukee: "Herra Barrier. Rick Rizzolo on järjestänyt tapaamisia eri paikoissa.
Varokaa. Hänellä on pahat mielessä. Hän käyttää muita päästäkseen lähellenne.
Hän puhui, että yrittää päästä käsiksi firmaanne naisen avulla."
55-vuotiaan Barrierin ruumis löytyi viikonloppuna -
Boulder Highwayn varrella olevan motellin huoneesta.
Poliisin mukaan asiaa ei tutkita virallisesti.
Kaikkia mahdollisia epäiltyjä pitäisi aina tutkia.
Jos Barrieria todella uhkailtiin ja hänen liiketoimiaan vaikeutettiin -
ennen hänen löytymistään kuolleena,
tutkinnalle on peruste.
Syyte Rick Rizzoloa vastaan kuoli Buffalon mukana.
Tähtitodistajaa ei voi vain menettää.
Syytteellä oli vahva pohja, kun hän eli, mutta ilman häntä oltiin heikoilla jäillä.
Isälläni oli vaikutusvaltaisia vihollisia, ja uskon, että hänet murhattiin siksi.
Teoriani mukaan hänet saatettiin haavoittuvaan tilaan.
Ehkä hänet pakotettiin ottamaan kokaiinia.
Barrierin ruumiissa saattoi ehdottomasti olla jotain, mikä jäi huomaamatta.
Hänet mahdollisesti pakotettiin jollain tavalla -
ottamaan normaalia enemmän kokaiinia tai hänet huijattiin siihen.
Kokaiinia kuitenkin saa erilaisina pitoisuuksina, kun sitä ostaa kadulta.
Vahvuutta ei voi tietää tarkkaan.
Uskon, että se nainen huijasi isääni. Lisa.
Emme tiedä, mitä tapahtui tai miten hän päätyi motelliin.
Juttua ei tutkittu niin hyvin, että voisimme vastata.
Moni sanoo, että joku päätti hankkiutua Buffalosta eroon vapautumislahjana.
Rick Rizzololle ei olisi voinut tehdä enää suurempaa palvelusta.
Kuka tietää, tapahtuiko niin.
Koko juttu haiskahtaa.
Barrier kuoli epäilyttävissä olosuhteissa.
Tapausta pitää tutkia murhana.
Ajoitus oli hyvin epäilyttävä.
En tiedä, ottiko Buffalo Jim kokaiinin vapaasta tahdostaan vai ei,
mutta kysymyksiä on enemmän kuin vastauksia.
RICK RIZZOLO JA "LISA" KIELTÄYTYIVÄT HAASTATTELUPYYNNÖSTÄ
Syyskuussa 2006 Crazy Horse suljettiin viimein,
kun sen anniskelulupa peruttiin.
Elokuussa 2019 rakennus oli rapistunut hyvin huonoon kuntoon.
Siellä oli majailtu, ja se sai viimein purkutuomion.
Buffalon kuoleman jälkeen -
Jennifer Barrier otti vastuun Buffalon korjaamosta -
ja hoiti loppuun keskeneräiset projektit.
Sitten korjaamo suljettiin.
Las Vegas menetti värikkäimmän persoonansa.
Hän oli iso korsto, josta kaikki pitivät.
Hän oli myös hauska.
Hänen kuolemansa jätti kaupunkiin aukon, jota ei koskaan pystytä täyttämään.
Baby Buff! Kiva nähdä. - Samat sanat.
Buffalo oli tietynlainen. Häntä seurattiin.
Hän nautti Buffalo Jimin roolista, ja se teki hänet onnelliseksi.
Kaipaan häntä kovasti.
Toivon hänen tyttäriensä tietävän, että he olivat hänelle tärkeitä -
ja että hän olisi ylpeä heistä.
Hän rakasti tyttöjä todella.
Viimeiset 13 vuotta ovat olleet vaikeita.
Menetin parhaan ystäväni. Menetin isäni.
Olin hänen kuoltuaan vuosia yksinäinen.
Ajoimme isäni kanssa Mount Charlestonille vuonna 1999.
Kävimme siellä parin kuukauden välein.
Istuimme mökissä juomassa kaakaota.
Isäni kysyi: "Pitäisitkö puoliani, jos minulle sattuisi jotain?"
Kysyin, mitä se tarkoittaa.
Tiedän nyt, mitä hän tarkoitti.
Joku tietää totuuden.
Toivon, että hän puhuu meille.
Haluamme vain tietää, mitä isällemme tapahtui.
JOS TIEDÄT JOTAIN "BUFFALO JIM" BARRIERIN SALAPERÄISESTÄ KUOLEMASTA,
KÄY OSOITTEESSA UNSOLVED.COM
Tekstitys: Miia Mattila